2011.—2012. gada Pasaules kauss skeletonā
2011.—2012. gada Pasaules kauss skeletonā bija vairāku sacīkšu skeletona turnīrs, kas sākās 2011. gada 2. decembrī Īglsā un beidzās 2012. gada 9. februārī Kalgari. Pasaules kausu rīkoja FIBT, kas rīko arī pasaules čempionātu skeletonā, kā arī pasaules kausus un čempionātus bobslejā. Vīriešu ieskaitē uzvarēja latvietis Martins Dukurs, sieviešu ieskaitē — britu sportiste Šēlija Radmena.